อุทยานแห่งชาติเขาใหญ่ พร้อมเปิดบริการท่องเที่ยว 1 ก.ค.หลังผ่อนปรนระยะ 4
อช.เขาใหญ่ จะเปิดให้ท่องเที่ยว 1 ก.ค.63 หลังปลดล็อกระยะที่ 4 โดยมีมาตรการป้องกันโควิด-19 ย้ำต้องจองคิวออนไลน์ก่อนมาพัก หลังจากที่ปิดมา 3 เดือน ทำให้สัตว์ป่าออกมาเดินเล่นแทนท่ีนักท่องเที่ยวจากกรณีที่ นายวราวุธ ศิลปอาชา รมว.กระทรวงทรัพยากรธรรมชาติและสิ่งแวดล้อม ระบุว่า เตรียมเปิดการท่องเที่ยวในอุทยานแห่งชาติทั่วประเทศได้ ตั้งแต่วันที่ 1 ก.ค. 63 นั้น กรมอุทยานแห่งชาติได้สำรวจความพร้อมในการเปิดการท่องเที่ยว หลังสถานการณ์คลายล็อกระยะที่ 4 โดยมีมาตรการในการป้องกันการแพร่ระบาดของโรคโควิด-19 จากการสำรวจมีอุทยานแห่งชาติและวนอุทยานที่สามารถเปิดรับนักท่องเที่ยวได้ 127 อุทยาน นั้นสำหรับอุทยานแห่งชาติเขาใหญ่ หลังจากที่มีการปิดอุทยานมาเป็นเวลา 3 เดือน ทำให้ไม่มีนักท่องเที่ยวเดินทางขึ้นมาเที่ยว ส่งผลสัตว์ป่านานาชนิด ไม่มีสิ่งใดมารบกวน ได้อยู่กับธรรมชาติของป่าอย่างแท้จริง สิ่งที่ไม่เคยเห็นก็มีให้เห็น เช่น โขลงช้างกว่า 30 ตัว ฝูงหมูป่าออกมาเดินให้เห็นตามถนน เลียงผา ที่ออกเดินชมวิวที่ยอดเขาสูงบริเวณผาเดียวดาย เป็นแหล่งชมวิวที่สวยงามและมีอากาศหนาวเย็นตลอดปี ที่นักท่องเที่ยวเมื่อขึ้นเขาใหญ่จะต้องเดินเขาไปชมที่บริเวณผาเดียวดาย เมื่อไม่มีนักท่องเที่ยวมารบกวน ทำให้ เลียงผา ออกมาเดินเล่นอย่างสบายใจ และอีกมุมภาพที่น่ารักของ นกเงือก ที่ออกหาอาหารจำพวกผลไม้สุข พร้อมนำผลไม้ไปป้อนให้กับลูกที่อยู่ในโพรงต้นไม้ใหญ่ ส่วนฝูงเก้งป่าก็พากันเล่นน้ำคลายร้อนในลำธารอย่างสนุกสนานตั้งแต่วันที่ 1 ก.ค. 63 ทางอุทยานแห่งชาติเขาใหญ่ จะเปิดบริการให้นักท่องเที่ยวขึ้นไปเที่ยวชมธรรมชาติเป็นวันแรก คาดว่าจะมีนักท่องเที่ยวจำนวนมากเดินทางขึ้นไปท่องเที่ยวเป็นจำนวนมาก ทางอุทยานแห่งชาติเขาใหญ่ จึงต้องเริ่มกำลังเจ้าหน้าที่คอยดูแลนักท่องเที่ยวตามเส้นทางต่างๆ อย่างใกล้ชิด รวมทั้งพื้นที่ลานกางเต็นท์ ลำตะคอง และลานกางเต็นท์ผาห้วยไม้ เพื่อรับนักท่องเที่ยวที่จะเข้าไปเที่ยวชมธรรมชาติและพักแรม ในการเปิดด่านวันแรกนี้ เชื่อว่านักท่องเที่ยวจะได้พบกับสัตว์นานาชนิดตามเส้นทางบนเขาใหญ่อย่างแน่นอนเมื่อวันที่ 14 มิ.ย.63 พ.ต.นรินทร์ ปิ่นสกุล หัวหน้าอุทยานแห่งชาติเขาใหญ่ กล่าวว่า เขาใหญ่ก็พร้อมที่จะต้อนรับนักท่องเที่ยว โดยปฏิบัติตามมาตรการคัดกรองนักท่องเที่ยว ด้วยการสแกนคิวอาร์โค้ดของชัยชนะ และตรวจวัดอุณหภูมิ และนักท่องเที่ยวต้องใส่แมสก์มาด้วย ถ้าไม่มีหน้ากากอนามัยมาก็ไม่ให้เข้า ระหว่างทางที่ท่านขับรถเราจะมีจุดวัดความเร็วมีไฟจราจร ฉะนั้นอย่าขับรถเร็ว ช่วงนี้สัตว์ป่าที่ออกมายังไม่ชิน เนื่องจากหยุดมาหลายเดือนแล้ว ความเร็วในการขับรถแต่ละจุดไม่เหมือนกัน แต่โดยทั่วๆ ไป เรากำหนดไว้ที่ 60 กม./ชม. ในจุดท่องเที่ยวเราก็ต้องช้ากว่านั้น จึงขอความเห็นใจจากนักท่องเที่ยวที่จะมาเที่ยวเขาใหญ่ ช่วยปฏิบัติตามกฎจราจรของเราด้วย เพื่อความปลอดภัยของสัตว์ป่าหัวหน้าอุทยานแห่งชาติเขาใหญ่ กล่าวอีกว่า สถานที่ท่องเที่ยวและลานกางเต็นท์ เช่น ลำตะคองและผากล้วยไม้ เราจำกัดจำนวนนักท่องเที่ยว ลำตะคองเราก็ลดลงมา เหลือ 1 ใน 3 ตอนนี้ก็รับได้ 800 คน ส่วนบริเวณผากล้วยไม้ก็ประมาณ 700 คน การจัดกางเต็นท์เราก็จะจัดเว้นล็อก กางเต็นท์เว้นเต็นท์ เว้นล็อกให้ท่านเข้ามา เราจะไม่ให้นักท่องเที่ยวกางเอง เราจะมีเจ้าหน้าที่คอยกำหนดให้ท่านเข้าไปกาง ถือว่าเป็นนิวนอร์มอล เราจัดเป็นระเบียบ ช่วยให้ท่านปฏิบัติตามกฎของเรา ส่วนท่านที่เอาเต็นท์มาเอง เราก็จะมีจุดให้ท่านกาง การมานอนบนนี้ก็แนะนำให้ท่านจองผ่านออนไลน์มา ถ้าไม่จองผ่านออนไลน์มา ก็คงจะต้องไม่ได้นอน ส่วนที่บริเวณจุดผาเดียวดาย ตอนนี้เราก็ปิดอยู่ เป็นประจำปีอยู่แล้ว ตั้งแต่เดือน มิ.ย.-ก.ย. เป็นมาตรการทุกปี เพื่อให้พันธุ์พืชได้ฟื้นตัวพ.ต.นรินทร์ กล่าวด้วยว่า ส่วนความพร้อมที่นักท่องเที่ยวจะขึ้นมาเที่ยวนั้น ช่วงนี้ท่านอาจจะเห็นกวางเดินเล่นบ่อยๆ และเข้ามาใกล้ท่านมากขึ้น รวมถึง ช้าง นกเงือก แม้กระทั่งสัตว์ต่างๆ ก็อยากให้ท่านที่นำอาหารมากิน เมื่อท่านนำขึ้นมาก็ขอให้ท่านนำลงไปด้วย ก็จะมีผลต่อสัตว์ป่าที่อาจไปกินขยะที่ท่านนำขึ้นมา สำหรับอุทยานแห่งชาติเขาใหญ่ รวมถึงน้ำตกต่างๆ ลานกางเต็นท์ จุดชมวิว แก่งหินเพิง ได้จำกัดจำนวนนักท่องเที่ยวที่สามารถรองรับได้ภายใต้มาตรการโควิด สามารถรับนักท่องเที่ยวได้ 3000 คน ซึ่งทางอุทยานจะได้คัดกรองนักท่องเที่ยว หากจำนวนนักท่องเที่ยวมากเกินกว่าที่กำหนดไว้ นักท่องเที่ยวก็ไม่สามารถมาเที่ยวชมธรรมชาติของเขาใหญ่ได้.
อช.เขาใหญ่ จะเปิดให้ท่องเที่ยว 1 ก.ค.63 หลังปลดล็อกระยะที่ 4 โดยมีมาตรการป้องกันโควิด-19 ย้ำต้องจองคิวออนไลน์ก่อนมาพัก หลังจากที่ปิดมา 3 เดือน ทำให้สัตว์ป่าออกมาเดินเล่นแทนท่ีนักท่องเที่ยว 
อุทยานแห่งชาติเขาใหญ่,ปราจีนบุรี,เปิดอุทยานแห่งชาติ,เที่ยวอุทยานแห่งชาติ,ธรรมชาติฟื้นตัว,นรินทร์ ปิ่นสกุล,ข่าวทั่วไป